Subject: Ed: Tähtaja pikendamine ja täiendav info
From: "Merike Tark" <[email-masked]>
To: "info - AKI" <[email-masked]>
Date: Fri, 7 Nov 2025 16:27:03 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Irina Meldjuk

Andmekaitse Inspektsioon

Tänan info eest!

Meie küsimus on põhimõtteline – kui täpselt ja otseselt peab olema 
isikuandmete töötlemine õigusaktides toodud, kui isikuandmeid töödeldakse 
juriidilise kohustuse täitmiseks.

Näitena viidatakse sageli hasartmängu seadusele, kus on väga selgelt 
isikuandmete töötlemine välja toodud. Meie aga ei leia kõigist oma 
tegevustega seotud õigusaktidest nii selget lähenemist.

Seega soovin edastada ka konkreetse teema kohta täiendavalt infot ja 
õigusaktid, millele tugineme.

Pääsuõiguste ja isikulubade väljastamiseks töötleme isikuandmeid 
isikuandmete kaitse üldmääruse artikli 6 punkti 1 lõike c alusel juriidilise 
kohustuse täitmiseks.

Me lähtume sadamaseaduse § 15 ja 16, mille kohaselt viib Transpordiamet läbi 
sadama ja sadamarajatise turvalisuse riskianalüüsi ning sadamapidaja koostab 
selle alusel turvaplaani.

Sadamaseaduse §15 lg 5 alusel kirjeldab riskianalüüs muu hulgas sadamapidaja 
ja sadamarajatise valdaja kohustusi ja tegevusi turvalisuse tagamisel. 
Majandus- ja kommunikatsiooniministri 07.10.2011 määruse nr 97 „Sadama ja 
sadamarajatise turvalisuse riskianalüüsis kajastatavate teemade täpsustatud 
loetelu ja riskianalüüsi läbiviimise kord“ lisa „Riskianalüüsi etapid“ lisa 
p 4.1 alusel määratakse riskianalüüsis kindlaks kriitiliste nõrkuste 
vähendamiseks mõeldud meetmed, menetlused ja tegevused, kusjuures erilist 
tähelepanu tuleb pöörata sissepääsu kontrollimise ja sissepääsu piiramise 
vajadusele ja vahenditele.

Sadamaseaduse §16 lg 11 sätestab, et sadama ja sadamarajatise turvaplaanides 
peab olema kirjeldatud sadamasse ja sadamarajatisse sissepääsu korraldus, 
isikut tõendavate dokumentide kontrollimise korraldus jm. Euroopa Parlamendi 
ja nõukogu määruses (EÜ) nr 725/2004 toodud ISPS koodeksi 
<https://eur-lex.europa.eu/LexUriServ/LexUriServ.do?uri=CELEX:32004R0725:ET:HTML> 
https://eur-lex.europa.eu/LexUriServ/LexUriServ.do?uri=CELEX:32004R0725:ET:HTML A 
osa punkt 16 nõuab, et sadamarajatise turvaplaanis peavad olema ette nähtud 
meetmed loata juurdepääsu välistamiseks sadamarajatisele, rajatises sildunud 
laevadele ja rajatise piirangualadele.

Seega on meil juriidiline kohustus kontrollida, kes sadamasse siseneb, ning 
sellega seotud isikuandmete töötlemine on seaduslik ja vajalik sadamasse 
ligipääsu piiramiseks ja loa andmiseks ning sadamasse siseneva isiku 
isikusamasuse kontrollimiseks.

Lisaks on sisenemise erisused Muuga sadama puhul seotud vabatsooni 
staatusega. Ligipääsu piiramise ja isikusamasuse kontrollimise kohustused 
tulenevad Maksu- ja Tolliameti nõuetest Muuga vabatsooni töökorralduses 
(avalikustatud  <https://www.ts.ee/eeskirjad-tasud/> 
https://www.ts.ee/eeskirjad-tasud/).

Kuna turvalisuse riskianalüüs on tunnistatud juurdepääsupiiranguga teabeks 
avaliku teabe seaduse § 35 lg 1 p 9 kohaselt (turvasüsteemide, 
turvaorganisatsiooni või turvameetmete kirjeldus), siis ei saa me seda 
dokumenti jagada.

Samuti ütleb Euroopa Parlamendi ja nõukogu määruses (EÜ) nr 725/2004 toodud 
ISPS koodeksi A osa punkt 15.7, et sadamarajatise turvalisuse hindamise 
lõpetamisel koostatakse aruanne, mis sisaldab kokkuvõtet hindamise 
läbiviimise kohta, hindamise käigus avastatud iga haavatava koha kirjeldust 
ja selliste vastumeetmete kirjeldust, mida võib kasutada sellise haavatavuse 
kõrvaldamiseks. Aruannet kaitstakse loata juurdepääsu või avalikustamise 
eest.

Sama A osa punkt 16.8 ütleb turvaplaani kohta, et plaani kaitstakse loata 
juurdepääsu või avalikustamise eest.

Seega ei saa me ka turvaplaani jagada.

Lugupidamisega

Merike Tark

Teabehalduse juht, andmekaitsespetsialist

AS Tallinna Sadam

 <mailto:[email-masked]> [email-masked]

 <http://www.ts.ee/> www.ts.ee

Saatja: [email-masked] <mailto:[email-masked]>  <[email-masked] 
<mailto:[email-masked]> >
Saatmisaeg: kolmapäev, 5. november 2025 4:21 PM
Adressaat: Merike Tark <[email-masked] <mailto:[email-masked]> >
Teema: Tähtaja pikendamine

[email-masked] <mailto:[email-masked]>  saada teile sageli 
meilisõnumeid. Lugege täpsemat teavet selle kohta, miks see on oluline 
<https://aka.ms/LearnAboutSenderIdentification>

TS-IT INFO: Kiri pärineb väljastpoolt asutust.

Tere!

Teile on saadetud Andmekaitse Inspektsiooni dokumendihaldussüsteemi Delta 
kaudu dokument.

Pealkiri: Tähtaja pikendamine

Registreerimise kuupäev: 05.11.2025

Registreerimise number: 2.2-9/25/3416-2

Tundliku sisuga elektroonilised pöördumised on võimalik inspektsioonile 
edastada krüpteeritult kasutades ID- kaarti ja ID-tarkvara 
<https://installer.id.ee/?lang=est> . Kuidas dokumente krüpteerida, vaata 
siit <https://www.aki.ee/meist/vota-uhendust/saada-kiri> .

Andmekaitse Inspektsioon

Tatari 39, 10134 Tallinn
Telefon: 627 4135
E-mail: [email-masked] <mailto:[email-masked]>
 <http://www.aki.ee> www.aki.ee

ERAELU KAITSE JA RIIGI LÄBIPAISTVUSE EEST

Leia meid 
<https://www.linkedin.com/company/estonian-data-protection-inspectorate/> 
LinkedInist või kuula 
<https://open.spotify.com/show/3zUmUfZZchralr4845AUFJ?si=a94a8df1e9264c92&nd=1&dlsi=d71b67c3014b4ca6> 
Andmehäälingust